Boererate.com: Sink kan nierstene help vorm
Sink kan nierstene help vorm
Nuwe navorsing wat vroeër die maand gepubliseer is dui daarop dat die hoeveelheid sink in die liggaam kan bydra tot die vorming van nierstene. Daar is bevind dat sink dalk aan die kern van 'n niersteen se vorming lê.
Die algemene oorsake vir nierstene word tans geïdentifiseer as 'n lae inname van water, te veel of te min oefening, vetsug of die inname van voedsel met te veel suiker of sout. As jy een keer 'n niersteen ontwikkel het, is die kanse 50% dat jy binne die volgende vyf jaar weer een sal hê.
Die studie het die interaksie ondersoek tussen sink, oksalaat en kalsium in die vorming van nierstene. Die studie is gepubliseer in die mediese joernaal PLOS One.